उत्तर प्रदेश के कानपुर में भगवान जगन्नाथ का एक ऐसा मंदिर है, जिसकी छत बारिश होने के पहले ही टपकने लगती है। इसे गांव के लोग इन्हें ठाकुर जी बाबा के नाम से भी पुकारते है। लोग इसे भगवान जगन्नाथ का आशीर्वाद मानते हैं। अगर उनकी मानें तो भगवान जगन्नाथ बड़े ही कृपालू हैं तथा वह अपने भक्तों को यह संकेत दे कर सचेत कर देते हैं, जिससे स्थानीय लोगों को फसल संबंधी तैयारी करने में काफ़ी लाभ होता है। लेकिन यह चमत्कार कैसे होता है, यह आज भी रहस्य बना हुआ है।